**tablou în lucru încă**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mai stai așa, privind, cum într-o scenă cu vrăbii

şi migdali înfloriţi

peste care picură funigeii soarelui de mai

confundaţi cu iarba şi aerul

vom visa, vom fi bucurie

ce lume, ce tablou rămase în urmă…

prea urmă să-ţi mai spun

înfloresc drumurile toate de privirea ta

de pasul tău, de sufletul cu toate numele lumii

şi unul singur – inima ta

care mă duce lumii, vieții, eternului

destrămând luminii înţelesul urâţit de foamea de bani

şi tipare care dau bine pe ziduri în castelele vechi

simplu inimi îşi ating tâmplele

între două flori de migdal căzute în iarbă

pe un fir de acarian

trezit prea demult şi prea devreme

să vadă poezia scrisă astfel

mai stai, mai stai

tomnatic şi trist sună aerul oraşului

fără prezența ta fie şi vis

nu trece aşa repede în așteptare

nu lăsa ierni troienite în frigul lor

să umbrească bucuria

plecări prea multe s-au strâns în suflet

și sună parcă-s trenuri fără popas

–

Copyright Mariana Fulger